NORAKSTS

|  |  |
| --- | --- |
| 17.12.2020. | Nr.19/17 |

**zemesgabala viskaļu ielā 91B, jelgavā,**

**APBŪVES TIESĪBAS IZSOLES REZULTĀTU APSTIPRINĀŠANA**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma “Par pašvaldībām” 14.panta otrās daļas 3.punktu, Publiskas personas finanšu līdzekļu un mantas izšķērdēšanas novēršanas likuma 6.5 pantu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 4.nodaļu, Jelgavas pilsētas domes 2020.gada 24.septembra lēmumu Nr.16/19 “Zemesgabala Viskaļu ielā 91B, Jelgavā, apbūves tiesības izsole” un Jelgavas pilsētas domes Izsoles komisijas 2020.gada 27.novembra lēmumu Nr.10/2 “Par zemesgabala Viskaļu ielā 91B, Jelgavā, apbūves tiesības izsoli”,

**JELGAVAS PILSĒTAS DOME NOLEMJ:**

1. Apstiprināt Jelgavas pilsētas pašvaldībai piederošā zemesgabala Viskaļu ielā 91B, Jelgavā (kadastra Nr./apzīmējums 0900 029 0731, kopējā platība 15486 m2) apbūves tiesības izsoles rezultātus un piešķirt apbūves tiesību vienīgajam izsoles dalībniekam SIA “Green Energy Systems”, reģistrācijas Nr. 40103519975, juridiskā adrese: Biķernieku iela 18, Rīga, LV-1039, par apbūves tiesības maksu 800 *euro* gadā bez pievienotās vērtības nodokļa.
2. Jelgavas pilsētas pašvaldības izpilddirektoram slēgt līgumu par zemesgabala Viskaļu ielā 91B, Jelgavā, apbūves tiesības piešķiršanu SIA “Green Energy Systems”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 17.decembrī